מוצרי מעברות

מוצרי מעברות בע"מ היא חברה פרטית ישראלית העוסקת בפיתוח, ייצור ושיווק מוצרים ותוספים לבני אדם ולבעלי חיים. החברה נמצאת בבעלותו המלאה של קיבוץ מעברות, ושם שוכנים גם משרדיה.

היסטוריה
מוצרי מעברות הוקמה בשנת 1963 ונכנסה לפעילות בתחום תחליפי חלב לעגלים ולטלאים. בשנות ה-70 נכנסה אל תחום הייצור מזון לחיות מחמד (לכלבים וחתולים) דרך חברת "ביופט" עם המותגים "בונזו" ו"לה קט".

בשנת 1981 הקימה את חברת "מטרנה תעשיות" שעוסקת בייצור תרכובות מזון "מטרנה" לתינוקות. בשנת 2008 נמכרו 51% ממניותיה לחברת "אסם" שהפכה לבעלת השליטה, ובשנת 2017 נמכרה ל"אסם" יתרת הבעלות כך שהגיעה להחזקה מלאה בחברה.

בשנת 1993 הונפקה החברה בבורסה לניירות ערך בתל אביב והפכה לחברה ציבורית. בשנת 2019 רכש הקיבוץ את מניות הציבור והחברה חזרה להיות חברה פרטית.

תחומי פעילות
 פיתוח ייצור ושיווק מוצרי מזון לבני אדם
 פיתוח ייצור ושיווק מוצרי מזון לבעלי חיים, כגון: "בונזו", "לה-קט".

בעלי עניין
מלוא מניות החברה (100%) מוחזקות על ידי קיבוץ מעברות. בעבר מניות החברה נסחרו בבורסה לניירות ערך בתל אביב.

קישורים חיצוניים

הערות שוליים

מעברות (קיבוץ)
התעשייה הקיבוצית
חברות שנסחרו בבורסה לניירות ערך בתל אביב
חברות פרטיות
חברות מזון ישראליות
ישראל: חברות שהוקמו ב-1963